Sewe ernstig beseer na wilde jaagtogDie botsing waarin die vermeende rowers betrokke was. Foto: @missbolani/Twitter Ao. Jerbes de Bruyn, woordvoerder van die polisie, sê twee mans het na bewering Woensdagmiddag ŉ huis in Westdene beroof voor hulle gevlug het. Die polisie is in kennis gestel en het die vermeende rowers agternagesit. Die vermeende rowers se motor het ses voetgangers getref voor dit teen ŉ ander motor gebots het. Die voetgangers en die bestuurder van die ander motor is ernstig beseer en na nabygeleë hospitale geneem vir behandeling. Een van die vermeende rowers is in hegtenis geneem en die motor is op beslag gelê. De Bruyn sê die ander vermeende rower het weggehardloop en nog ŉ motor gekaap. Die motor is later verlate naby Westbury gevind. Die verdagte is steeds op vrye voet.